
ВЫШЭЙШЫ ЕЎРАЗІЙСКІ ЭКАНАМІЧНЫ САВЕТ


РАШЭННЕ

	«8» мая 2024 г.
	         № 6
	   г. Масква



Аб пытаннях падпісання Пратакола аб электронным абмене інфармацыяй паміж Еўразійскім эканамічным саюзам і яго дзяржавамі-членамі, з аднаго боку, і Сацыялістычнай Рэспублікай В’етнам, з другога боку, у рамках электроннай сістэмы сертыфікацыі і верыфікацыі паходжання тавараў
Кіруючыся абзацам першым пункта 2 артыкула 7 Дагавора аб Еўразійскім эканамічным саюзе ад 29 мая 2014 года, артыкулам 10 Пагаднення аб міжнародных дагаворах Еўразійскага эканамічнага саюза з трэцімі дзяржавамі, міжнароднымі арганізацыямі або міжнароднымі інтэграцыйнымі аб’яднаннямі ад 14 мая 2018 года і пунктам 6 Палажэння аб Еўразійскай эканамічнай камісіі (дадатак № 1 да Дагавора аб Еўразійскім эканамічным саюзе ад 29 мая 2014 года), Вышэйшы Еўразійскі эканамічны савет вырашыў:
1. Адобрыць праект Пратакола аб электронным абмене інфармацыяй паміж Еўразійскім эканамічным саюзам і яго дзяржавамі-членамі, з аднаго боку, і Сацыялістычнай Рэспублікай В’етнам, з другога боку, у рамках электроннай сістэмы сертыфікацыі і верыфікацыі паходжання тавараў (прыкладаецца).
2. Даручыць члену Калегіі (Міністру) па гандлі Еўразійскай эканамічнай камісіі Сляпнёву А.А. падпісаць указаны ў пункце 1 гэтага Рашэння Пратакол ад імені Еўразійскага эканамічнага саюза пасля завяршэння дзяржавамі – членамі Еўразійскага эканамічнага саюза неабходных унутрыдзяржаўных працэдур, дазволіўшы ў выпадку неабходнасці ўносіць у прыкладзены праект змяненні, якія не маюць прынцыповага характару.
3. Гэта Рашэнне ўступае ў сілу з даты яго афіцыйнага апублікавання.

	Члены Вышэйшага Еўразійскага эканамічнага савета:

	Ад Рэспублікі Арменія
	Ад Рэспублікі Беларусь
	Ад Рэспублікі Казахстан
	Ад Кыргызскай Рэспублікі
	Ад Расійскай Федэрацыі

